อธิษฐานอย่างสุดใจ เชื่อมั่น และด้วยความสรรเสริญ อธิษฐานอย่างไม่ลดละ ชัดเจน และด้วยความอดทน
ขณะที่คุณอธิษฐาน ก็ให้ตัวเองรู้สึกตื้นตันใจในพลังและพระสิริของพระเจ้า อธิษฐานด้วยหัวใจที่เปิดกว้าง อย่าข่มอารมณ์เอาไว้ ปลดปล่อยมันออกมา! เมื่อคุณรู้สึกตื้นตันจนน้ำตาไหล ก็ยอมให้ตัวเองร้องไห้ออกมา ถ้าคุณรู้สึกต้องการตะโกน ก็ตะโกนออกมา! เมื่อพระวิญญาณเรียกให้คุณร้องเพลง ก็ร้องเพลงสดุดีออกมาดังเต็มที่! ปล่อยให้อารมณ์ต่างๆ พัดพาคุณไป แสดงออกมาให้พระเจ้าได้ทรงเห็นว่าคุณรู้สึกอย่างไรโดยไม่ต้องกักเก็บความรู้สึกใดๆ เอาไว้ อธิษฐานเพื่อปาฏิหาริย์ด้วยศรัทราอันสุดใจและไร้ซึ่งข้อกังขา  การอธิษฐานมีหลายรูปแบบ คุณอาจจะรู้สึกเชื่อมต่อกับพระเจ้าได้ดีกว่าเวลาที่ร้องเพลง หรืออ่านและศึกษาพระคัมภีร์ไบเบิล ให้ช่วงเวลาต่างๆ ที่คุณนมัสการเป็นการอธิษฐานต่อพระเจ้า   ค้นหาว่าวิธีไหนใช้ได้ดีที่สุดสำหรับคุณ! แต่ละคนอยู่ในจุดที่ต่างกันของการเดินทางแห่งจิตวิญญาณ การเชื่อมต่อกับพระเจ้ามีได้มากกว่าหนึ่งวิธี ศรัทราในพระเจ้า และวางใจว่าพระเจ้าจะทรงตอบการอธิษฐานของคุณ ให้เชื่อมั่นตลอดเวลาที่คุณอธิษฐาน หลีกเลี่ยงถ้อยคำเชิงลบเช่น “ลูกรู้ดีว่าสิ่งนี้เป็นไปได้ยาก…” และความคิดในแง่ลบต่างๆ เมื่อใดที่คุณไม่วางใจในความสามารถของพระเจ้า คุณก็จะอธิษฐานด้วยหัวใจที่กังขา ให้สารภาพความกลัวและความคลางแคลงใจที่คุณมีต่อพระเจ้า ให้ความศรัทราอันสุดใจ และความวางใจที่ปราศจากข้อสงสัยในพระเจ้าเป็นเครื่องช่วยยกภาระแห่งความกังขาออกไปจากหัวใจของคุณ ให้จดจ่ออยู่กับสิ่งที่พระเจ้าทรงสามารถทำให้บรรลุผลได้ ให้รู้สึกสบายใจด้วยความรู้ที่ว่า พระเจ้าทรงเป็นผู้ที่เปี่ยมด้วยรักและพลังอำนาจ  เมื่อมีความคลางแคลงใจหรือความกลัวเกิดขึ้น ก็อย่าหมกมุ่นไปกับมัน ปล่อยมันไป! อย่าปล่อยให้ตัวเองกังวลใจว่าสิ่งที่คุณปรารถนาจะเป็นจริงได้หรือไม่ เพียงแค่วางใจว่า คุณได้พากเพียรทำทุกอย่างที่คุณจะทำได้เพื่อให้สิ่งนั้นๆ เป็นไปได้แล้ว หันไปสู่พระเจ้าในการอธิษฐานและขอพระเจ้าให้ทรงบรรเทาความคลางแคลงใจหรือความกลัวที่คุณมี หาวิธีที่มีความหมายในการขอบคุณพระเจ้าด้วยตัวคุณเอง สรรเสริญพระเจ้าในการอธิษฐาน ในความคิด และในการกระทำ ขอบคุณพระเจ้าด้วยเพลงแห่งการอธิษฐาน ด้วยความคิดแห่งการแสดงความขอบคุณ หรือด้วยการกระทำที่มีเมตตา สรรเสริญพระเจ้าสำหรับการชี้นำทางและปัญญาของพระองค์ ขอบคุณพระเจ้าที่ทรงทำให้ความกลัวของคุณสงบลง ที่ทรงบรรเทาความคลางแคลงในตัวเองที่คุณมี และที่ทรงให้ความหวังแก่คุณ สรรเสริญพระเจ้าสำหรับความซื่อสัตย์และความรับผิดชอบที่พระองค์ทรงมีต่อท่าน ร้องเพลงสรรเสริญพระองค์ทั้งในยามที่ชีวิตของคุณเจริญถึงจุดสูงสุด และในยามที่ชีวิตของคุณตกต่ำที่สุด จงรู้สึกขอบคุณพระเจ้าในทุกสิ่งที่คุณทำ  ขอบคุณพระเจ้าสำหรับสิ่งที่พระองค์ได้ทรงบันดาลในชีวิตของผู้อื่น เข้าหาพระเจ้าในการอธิษฐานจนกว่าบางสิ่งบางอย่างจะเกิดขึ้น! อธิษฐานอย่างสม่ำเสมอ. ขอคำชี้แนะและการเยียวยาจากพระเจ้าอยู่ตลอดเวลา ไม่ใช่แค่ในเวลาที่คุณสะดวก อธิษฐานระหว่างที่คุณเดินทางไปมา อธิษฐานสักห้านาทีที่โต๊ะทำงานของคุณ อธิษฐานในช่วงเวลาพักหรือในตอนอาหารกลางวัน การขออย่างไม่ลดละให้ปาฏิหาริย์เกิดขึ้นแสดงให้เห็นถึงความมุ่งมั่นของคุณ เมื่อคุณอธิษฐาน ก็ให้ตั้งใจฟังพระเจ้าอย่างไม่ลดละด้วยเช่นกัน ฟังการชี้นำทางของพระเจ้า กระตือรือร้นในการเสาะแสวงคำชี้แนะของพระองค์  อุทิศช่วงเวลาทั้งเช้า ทั้งวัน หรือสัปดาห์เต็มให้กับการอธิษฐานอย่างไม่ลดละ ทำตัวให้เป็นอิสระจากสิ่งชวนว้าวุ่นใจทั้งหลาย ไปสวนสาธารณะ นั่งลงที่ริมทะเลสาบ นั่งในวิหาร หรือปลีกตัวไปอยู่ในห้องนอนของคุณ อย่าลืมตั้งใจฟังพระประสงค์และการชี้นำทางของพระเจ้าด้วย! กล้าที่จะกล่าวถึงสิ่งที่คุณปรารถนาด้วยภาษาที่ชัดเจนและไม่ซับซ้อน ขอพระเจ้าให้ปาฏิหาริย์นั้นเกิดขึ้น การเข้าประเด็นอย่างตรงไปตรงมาไม่ใช่เรื่องผิดแต่อย่างใด การอธิษฐานให้ชัดเจนต้องอาศัยความจดจ่อและความทุ่มเท เพื่อเป็นการหลีกเลี่ยงไม่ให้จิตใจล่องลอย ก็อย่าอธิษฐานด้วยถ้อยคำที่ไม่เกี่ยวข้องหรือสละสลวยเกินความจำเป็น มันไม่ได้ช่วยเสริมให้คุณได้อะไรดีๆ เพิ่มขึ้นเลย!   ให้การกล่าวทวนถ้อยคำที่เรียบง่ายและไม่อ้อมค้อมเป็นส่วนหนึ่งในการอธิษฐานของคุณ ท่อง “อธิษฐานเพื่อปาฏิหาริย์” ตามแนวของคาทอลิก เพื่อช่วยให้คุณจดจ่อได้ดี คำอธิษฐานดังกล่าวมีดังต่อไปนี้: “พระเยซูเจ้า ข้าพเจ้ามายังเบื้องพระพักตร์ของพระองค์ ดังที่ข้าพเจ้าเป็นอยู่นี้ ข้าพเจ้าเสียใจในบาปของข้าพเจ้า ข้าพเจ้าสำนึกผิดในบาปของข้าพเจ้า ได้โปรดทรงอภัยให้แก่ข้าพเจ้า ในนามของพระองค์ ข้าพเจ้าอภัยให้แก่ผู้อื่นทุกคนสำหรับสิ่งที่พวกเขาได้เคยกระทำต่อข้าพเจ้า ข้าพเจ้าละจากซาตาน ดวงวิญญาณอันชั่วร้าย และงานทั้งหลายของพวกมัน ข้าพเจ้ามอบทั้งหมดของตัวข้าพเจ้าแด่พระองค์ พระเยซูเจ้า ข้าพเจ้ารับพระองค์เป็นพระผู้เป็นเจ้าและพระผู้ช่วยให้รอดของข้าพเจ้า ขอทรงเยียวยาข้าพเจ้า เปลี่ยนแปลงข้าพเจ้า ทำให้ข้าพเจ้าแข็งแกร่งขึ้นทั้งทางกายและทางจิตวิญญาณ ทรงมาเถิด พระเยซูเจ้า ห่อหุ้มข้าพเจ้าด้วยเลือดอันล้ำค่าของพระองค์ และเติมเต็มข้าพเจ้าด้วยพระวิญญาณศักดิ์สิทธิ์แห่งพระองค์ ข้าพเจ้ารักพระองค์ พระเยซูเจ้า ข้าพเจ้าสรรเสริญพระองค์ พระเยซูเจ้า ข้าพเจ้าขอบพระทัยพระองค์ พระเยซู ข้าพเจ้าจะติดตามพระองค์ไปทุกๆ วันในชีวิตของข้าพเจ้า อาเมน มารีย์ พระแม่ของข้าพเจ้า พระราชินีแห่งสันติภาพ เหล่าเทวดาทุกองค์และนักบุญทุกท่าน ขอได้โปรดช่วยข้าพเจ้าด้วยเถิด อาเมน” การรอคอยให้ปาฏิหาริย์เกิดขึ้นนั้น เป็นสิ่งที่น่ากระวนกระวายใจ คุณอาจรู้สึกไร้ที่พึ่ง สิ้นหวัง และพ่ายแพ้ อย่าหมดศรัทราในพระเจ้า การอธิษฐานของคุณไม่ได้ถูกละเลย พระเจ้าทรงทำงานตามเวลาของพระองค์ และด้วยหนทางของพระองค์เอง ในขณะที่คุณรอให้การอธิษฐานของคุณได้รับการตอบรับ ก็ให้อดทนเข้าไว้ และพึ่งพาความเกื้อหนุนของพระเจ้าและผู้อื่น.
อธิษฐานอย่างสุดใจ. อธิษฐานอย่างเชื่อมั่น. อธิษฐานด้วยความสรรเสริญเพื่อปาฏิหาริย์. อธิษฐานอย่างไม่ลดละ. อธิษฐานอย่างชัดเจน. อธิษฐานด้วยความอดทน.
https://www.wikihow.com/Pray-to-God-for-a-Miracle-(Christianity) https://www.wikihow.com/Pray-to-God-for-a-Miracle-(Christianity)
Praying Passionately, Positively, and With Praise Praying Persistently, Precisely, and with Patience